CELEX: 
Language: bg
Date: 2018-01-17 00:00:00
Title: РЕГЛАМЕНТ (ЕС) .../... НА КОМИСИЯТА за замяна на приложение I към Регламент (ЕО) № 396/2005 на Европейския парламент и на Съвета

РЕГЛАМЕНТ (ЕС) .../... НА КОМИСИЯТА
            
            
               от 17.1.2018 година
            
            
               за замяна на приложение I към Регламент (ЕО) № 396/2005 на Европейския парламент и на Съвета
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета
                  1
               , и по-специално член 4 от него,
            
            
               като има предвид, че: 
            
            
               (1)Продуктите от растителен и животински произход, за които се прилагат определените с Регламент (ЕО) № 396/2005 максимално допустими граници на остатъчни вещества (МДГОВ) съобразно разпоредбите на посочения регламент, са изброени в приложение I към него.
            
            
               (2)С приложение I към посочения регламент следва да се предостави допълнителна информация за съответния продукт, по-специално по отношение на синонимите, използвани за обозначаване на продуктите, научните наименования на видовете, към които спадат продуктите, и частта от продукта, за която се прилага съответната МДГОВ.
            
            
               (3)С цел да се избегнат двусмислието и различните тълкувания, произтичащи от текста в сегашния му вид, текстът на бележка под линия (1) в част А и част Б от приложение I следва да бъде преформулиран.
            
            
               (4)В част А от приложение I следва да се добавят нови бележки под линия (3) и (4), с които да се предостави допълнителна информация за частта на продукта, за която се прилагат определените МДГОВ за съответния продукт.
            
            
               (5)В част А от приложение I следва да се добави нова бележка под линия (7), с която да се поясни, че определените МДГОВ за меда не се прилагат за други пчелни продукти поради различните им химични характеристики.
            
            
               (6)В част Б от приложение I следва да се добавят още продукти, които да се причислят към конкретна група или подгрупа в част А.
            
            
               (7)Бележки под линия (2), (3), (4), (5) и (6) в част Б от приложение I следва да бъдат заличени, тъй като посочените в тях срокове са изтекли.
            
            
               (8)В част Б от приложение I следва да се добави нова бележка под линия (2), с която да се предвиди разумен период, преди да започне да се прилага променената класификация на продукта „соеви зърна/едамаме“, за да могат стопанските субекти от хранително-вкусовия сектор да изпълнят новите изисквания, произтичащи от промяната в класификацията на продукта.
            
            
               (9)В рамките на Световната търговска организация бяха проведени консултации с търговските партньори на Съюза и техните становища бяха взети предвид.
            
            
               (10)Поради това Регламент (ЕО) № 396/2005 следва да бъде съответно изменен.
            
            
               (11)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         
         
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложение I към Регламент (ЕО) № 396/2005 се заменя с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               За да няма отражение върху събирането на проби за националната многогодишна програма за мониторинг на остатъчните вещества, която се съставя на базата на календарни години, настоящият регламент се прилага от 1 януари 2018 г.
            
            
               Настоящият регламент е задължителен в своята цялост и се прилага пряко във всички държави членки. 
            
            
               Съставено в Брюксел на 17.1.2018 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        ОВ L 70, 16.3.2005 г., стр. 1.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               „Приложение I
            
            
               Част A
            
            
               Продукти от растителен и животински произход, посочени в член 2, параграф 1, за които се прилагат МДГОВ
            
            
               [До Службата за публикации: моля, вмъкнете таблицата във формат Excel — приложение I, част А]
            
            
               Част Б
            
            
               Други продукти, посочени в член 2, параграф 1
            
            
               [До Службата за публикации: моля, вмъкнете таблицата във формат Excel — приложение I, част Б].“